Javaslat: a Tanács rendelete a Közösség legkülső régióiban nyilvántartott halászflották igazgatásáról szóló 639/2004/EK rendelet módosításáról /* COM/2008/0444 végleges - CNS 2008/0138 */





[pic] | AZ EURÓPAI KÖZÖSSÉGEK BIZOTTSÁGA | Brüsszel, 9.7.2008 COM(2008) 444 végleges 2008/0138 (CNS) Javaslat: A TANÁCS RENDELETE a Közösség legkülső régióiban nyilvántartott halászflották igazgatásáról szóló 639/2004/EK rendelet módosításáról (előterjesztő: a Bizottság) INDOKOLÁS 1) A JAVASLAT HÁTTERE - A javaslat indokai és célkitűzései A Közösség legkülső régióiban nyilvántartott halászflották igazgatásáról szóló, 2004. március 20-i 639/2004/EK rendelet eltérést engedélyez a halászati erőforrások közös halászati politika alapján történő védelméről és fenntartható kiaknázásáról szóló 2371/2002/EK tanácsi rendelet 13. cikkében előírt belépési/kilépési rend tekintetében, valamint az állami támogatások flottafelújításra és -modernizálásra nyújtásának tilalmától, melyet a halászati ágazatnak nyújtott közösségi strukturális támogatásra vonatkozó részletes szabályok és rendelkezések megállapításáról szóló, 1999. december 17-i 2792/1999/EK tanácsi rendelet állapít meg. Az eltérések érvényességének időszakát egy évvel meghosszabbították azt követően, hogy a Tanácsban 2006. június 19-én politikai megállapodás született az Európai Halászati Alap tárgyában. Ugyanakkor azon bizottsági jogi aktus késői elfogadása, amely az érintett tagállamoknak állami támogatás nyújtását engedélyezi, valamint a hajógyárak korlátozott kapacitása együttesen lehetetlenné teszik az felújításra nyújtott állami támogatásban részesülő halászhajók flottába lépésére vonatkozó, a 639/2004/EK rendeletben meghatározott 2008. december 31-i határidő betartását. E javaslat célja az említett határidő egy évvel való meghosszabbítása, amelynek révén az érintett tagállamok teljes mértékben kihasználhatják a 2006-os megállapodás nyújtotta lehetőségeket. - Általános háttér A legkülső régiókban nyilvántartott halászflották igazgatásával kapcsolatos különleges szabályozás hátterében e régióknak a Közösségen belüli egyedi strukturális, szociális és gazdasági helyzete áll. A Szerződés 299. cikkének (2) bekezdése elismeri e legkülső régiók különleges jellemzőit. - Hatályos rendelkezések a javaslat által szabályozott területen A Közösség legkülső régióiban nyilvántartott halászflották igazgatását a 2004. március 30-i 639/2002/EK tanácsi rendelet, illetve a 639/2004/EK tanácsi rendelet alkalmazására vonatkozó részletes szabályok megállapításáról szóló, 2004. december 9-i 2104/2004/EK bizottsági rendelet szabályozza. - Összhang az Unió egyéb politikáival és célkitűzéseivel Nem releváns. 2) AZ ÉRDEKELT FELEKKEL FOLYTATOTT KONZULTÁCIÓ ÉS HATÁSVIZSGÁLATOK - Konzultáció az érdekelt felekkel A problémára az érintett tagállamokkal folytatott levélváltás hívta fel a Bizottság szolgálatainak figyelmét. 212 - Szakértői vélemények összegyűjtése és felhasználása Külső szakértők bevonására nem volt szükség. - Hatásvizsgálat A javaslat igen korlátozott hatályánál fogva nincs szükség hatásvizsgálatra. 3) A JAVASLAT JOGI ELEMEI - A javasolt intézkedés összefoglalása Állami támogatásban részesülő halászhajók felújítását vagy modernizálását szolgáló kiegészítő halászati kapacitás flottába lépésére vonatkozó határidő meghosszabbítása. - Jogalap A Szerződés 37. cikke és 299. cikkének (2) bekezdése. - A szubszidiaritás elve A javaslat tárgya a Közösség kizárólagos hatáskörébe tartozik. A szubszidiaritás elve ezért nem alkalmazandó. - Az arányosság elve A javaslat a következő ok(ok) miatt megfelel az arányosság elvének. Nem releváns. - Az eszközök megválasztása Javasolt eszköz: meglévő rendeletet módosító rendelet. Más eszköz a következő okok miatt nem lenne megfelelő: Nem releváns. 4) KÖLTSÉGVETÉSI VONZAT A javaslat nincs hatással a Közösség költségvetésére. 2008/0138 (CNS) Javaslat: A TANÁCS RENDELETE a Közösség legkülső régióiban nyilvántartott halászflották igazgatásáról szóló 639/2004/EK rendelet módosításáról AZ EURÓPAI UNIÓ TANÁCSA, tekintettel az Európai Közösséget létrehozó szerződésre és különösen annak 37. cikkére és 299. cikke (2) bekezdésére, tekintettel a Bizottság javaslatára[1], tekintettel az Európai Parlament véleményére[2], mivel: (1) A Közösség legkülső régióiban nyilvántartott halászflották igazgatásáról szóló, 2004. március 20-i 639/2004/EK rendelet[3] eltérést engedélyez a halászati erőforrások közös halászati politika alapján történő védelméről és fenntartható kiaknázásáról szóló 2371/2002/EK tanácsi rendelet[4] 13. cikkétől. Az említett cikk általános szabályrendszert állapít meg a flottába való belépés és a flottából való kilépés irányítására vonatkozóan. (2) A 639/2004/EK rendelet 2. cikkének (5) bekezdése rögzíti a flottába való belépés és a flottából való kilépés irányítási rendszerétől való eltérés érvényességének időszakát az állami támogatással felújított hajókat érintően. Ez az időszak eredetileg 2007. december 31-ig terjedt, majd azt követően, hogy a Tanácsban 2006. június 19-én politikai megállapodás született az Európai Halászati Alap tárgyában, meghosszabbították 2008. december 31-ig. (3) Az a bizottsági jogi aktus, amely az érintett tagállamoknak állami támogatás nyújtását engedélyezi[5], a tervezettnél később került elfogadásra. Tekintettel a hajógyárak korlátozott kapacitására, a Tanácsban 2006. június 19-én létrejött politikai megállapodást lehetetlen 2008. december 31-i határidővel végrehajtani. (4) Ezért a szóban forgó eltérésnek a 639/2004/EK rendelet 2. cikkének (5) bekezdésében meghatározott időbeli hatályát helyénvaló egy évvel meghosszabbítani. (5) A 639/2004/EK rendeletet ezért ennek megfelelően módosítani kell, ELFOGADTA EZT A RENDELETET: 1. cikk A 639/2004/EK rendelet 2. cikkének (5) bekezdésében a „2008. december 31-ig” kifejezés helyébe a következő kifejezés lép: „2009. december 31-ig”. 2. cikk Ez a rendelet az Európai Unió Hivatalos Lapjában való kihirdetését követő huszadik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. a Tanács részéről az elnök [1] HL C […]., […], […]. o. [2] HL C […]., […], […]. o. [3] HL L 102., 2004.4.7., 9. o. A legutóbb az 1646/2006/EK rendelettel (HL L 309., 2006.11.9., 1.o.) módosított rendelet. [4] HL L 358, 2002.12.31., 59. o. A legutóbb a 865/2007 EK rendelettel (HL L 192., 2007.7.24., p. 1. o.) módosított rendelet. [5] Iránymutatás a halászati és akvakultúra-ágazat számára nyújtott állami támogatások felülvizsgálatához (HL C 84., 2008.4.3., 10. o.).